Sønderjysk voldtægtssag interesserer Løgstør Politi

Politiet i Løgstør er stærkt interesseret i en voldtægtssag fra Søndersjylland. Den kan have sammenhæng med de to uopklarede voldtægter i Løgstør. I Aabenrå har politiet anholdt og sigtet en 22-årig mand for voltægtsforsøg mod en 85-årig kvinde. Hans DNA-profil er politiet i Løgstør stærkt interesseret i. - Vi vil også være interesseret i at høre om han for eks. har boet i Løgstør-området - eller har været her i de perioder de to voldtægter er begået, siger efterforskningsleder Jørn Dalsgaard til Nordjyske Stiftstidende.